Diari Oficial de la Generalitat Valenciana


Sumari del DOGV 7567, del 09-07-2015 (2015/6114)

RESOLUCIÓ de 19 de juny de 2015, de la Direcció General d'Avaluació Ambiental i Territorial, per la qual s'ordena la publicació de la resolució complementària segona a la declaració d'impacte ambiental corresponent a l'expedient 64/07-AIA Villena.
-------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7567

Data del DOGV
:   09-07-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/6114


Data del document
:   19-06-2015

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * impacte ambiental

RESOLUCIÓ de 19 de juny de 2015, de la Direcció General d'Avaluació Ambiental i Territorial, per la qual s'ordena la publicació de la resolució complementària segona a la declaració d'impacte ambiental corresponent a l'expedient 64/07-AIA Villena. [2015/6114]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental, el qual establix la publicació en el Diari Oficial de la Comunitat Valenciana de la resolució complementària a la declaració d'impacte ambiental, resolc:  
  
Publicar en el Diari Oficial de la Comunitat Valenciana la resolució complementària segona corresponent a l'expedient 64/07-AIA Villena.  
  
  
«Resolució complementària (2a) a la declaració d'impacte ambiental de 26 de setembre de 2008  
Expedient: 64-2007-AIA.  
Títol: engreixament de corders.  
Promotor: Juan David Galvañ, SL.  
Òrgan substantiu: Ajuntament de Villena.  
Localització: partida Cascante, Villena (Alacant).  
  
Antecedents  
El 26 de setembre de 2008, la Direcció General de Gestió del Medi Natural emet una declaració d'impacte ambiental (DIA) del projecte «Explotació d'engreixament de corders» al polígon 64, parcel·la 134, partida Cascante, del terme municipal de Villena (Alacant), supeditada al compliment de certs condicionants ambientals.  
El 9 de desembre de 2014 es rep al Servici d'Avaluació d'Impacte Ambiental un escrit de l'Ajuntament de Villena en què aporta documentació sobre certes modificacions realitzades en el projecte d'engreixament de corders.  
El 29 de desembre de 2014 la Direcció General d'Avaluació Ambiental i Territorial emet una resolució complementària a la DIA de 26 de setembre de 2008 en què modifica el condicionant ambiental número 2 i procedix a incloure un nou condicionant ambiental numerat com a 7 i relatiu a la gestió dels fems produïts com a adob.  
El 20 d'abril de 2015 es rep al Servici d'Avaluació d'Impacte Ambiental procedent de l'Ajuntament de Villena documentació consistent en:  
  
- Còpia del contracte d'aigües negres i llots de fossa sèptica per a traslladar-la a l'EDAR de Villena per un gestor autoritzat i també una còpia de la sol·licitud d'abocament a l'EDAR esmentada.  
- Còpia de l'assegurança de retirada i destrucció d'animals morts a l'explotació.  
- Escrit de comunicació de modificació de la gestió de residus generats a l'explotació, en què s'indique que els fems produïts es portaran a planta de gestió de subproductes. Es justifica l'adaptació a la legislació vigent de l'empresa que retirarà els subproductes per mitjà de la presentació d'una còpia de la resolució d'inscripció en el registre general de plantes i explotadors de subproductes animals en la secció de transportistes.  
En vista de la documentació aportada es deduïx el compliment del condicionant número 2 de la DIA de 26 de setembre de 2008, amb la redacció que en fa la resolució complementària de 29 de desembre de 2014, en relació amb la gestió d'aigües residuals i animals morts a l'explotació.  
D'altra banda, la modificació del sistema de gestió de fems fa necessària la modificació del condicionant ambiental número 7 perquè este condicionant resulte eficaç.  
Consideracions jurídiques  
1. L'article 44.c de la Llei 21/2013, d'Avaluació Ambiental, indica que les condicions de la declaració d'impacte ambiental podran modificar-se quan durant el seguiment del compliment de la declaració d'impacte ambiental es detecte que les mesures preventives, correctores o compensatòries són insuficients, innecessàries o ineficaces.  
2. L'article 15 del Decret 47/2015,de 17 d'abril, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribuïx a la Direcció General d'Avaluació Ambiental i Territorial la competència sobre avaluació ambiental estratègica i de projectes.  
Per tot l'anterior, resol:  
  
Resolució complementària  
  
Primer  
Es modifica el punt 7 dels condicionants ambientals de la declaració d'impacte ambiental de 26 de setembre de 2008, segons la redacció de la resolució complementària de 29 de desembre de 2014, que adoptarà la redacció següent:  
7. La gestió dels fems de l'explotació es realitzarà per qualsevol mitjà admés en la legislació vigent tenint en compte el següent:  
  
a) En cas d'utilitzar-se el fem com a adob agrícola, s'acreditarà que es disposa de suficient superfície per a emprar el fem com a abonament d'acord amb les recomanacions establides en l'Orde 7/2010, de 10 de febrer, de la Conselleria d'Agricultura, Pesca i alimentació, per la qual s'aprova el Codi Valencià de Bones Pràctiques Agràries, o orde que la substituïsca.  
L'acreditació es realitzarà per mitjà del permís escrit dels propietaris de les parcel·les que utilitzaran els fems i també amb la presentació d'un pla de gestió de fems.  
En qualsevol cas l'aportació del fem a les parcel·les comportarà que se soterre de manera immediata.  
b) Qualsevol altre tipus de gestió del fem l'haurà de realitzar un gestor autoritzat de forma deguda, i haurà de presentar-se davant del Servici d'Avaluació d'Impacte Ambiental una còpia del document que ho acredite.  
  
Segon  
Notificar a les persones interessades que contra esta resolució, per ser un acte de tràmit, no es pot interposar cap recurs, sense perjuí que puguen utilitzar-se els mitjans que en defensa dels seus drets s'estimen pertinents.  
  
Tercer  
Publicar i notificar esta resolució complementària en el Diari Oficial de la Comunitat Valenciana de la forma reglamentària, d'acord amb l'article 44.6 de la Llei 21/2013, de 9 de desembre, d'Avaluació Ambiental.  
  
València, 27 de maig de 2015.- El director general d'Avaluació Ambiental i Territorial: Juan Giner Corell.»  
  
València, 19 de juny de 2015.- El director general d'Avaluació Ambiental i Territorial: Juan Giner Corell.